Aktiv i Rio - Gratis Guide til Brasilien
Sukkertoppen bruges af bjergbestigere. Der er 40 forskellige måder at kravle op på. Lette og svære. Også Corcovado og flere andre af Rios bjerge kan man klatre op ad. Man belønnes med en fabelagtig udsigt. Kontakt Centro de Escalada Limite Vertical, tlf. 2527 4938, y ecaladarj.com.br.
Fra en platform på bjerget Padra Bonito, 550 meter over São Conrado, springer folk med ASA-delta-vinge (hangglider) ud i det frie rum og svæver ned mod stranden. En tandemtur med en trænet pilot koster som regel ca. 300 kr. og varer mellem 7 og 30 minutter afhængig af vinden. På Praia do Pepino, São Conrado – den ende, der ligger nærmest Barra da Tijuca – er der som regel folk, der tilbyder en tur. Kontakt evt. ABVL, Bruno Menescal, tlf. 3322 0266.
Rios særlige geografi åbner mulighed for rigtige vandreture i naturen. Tijucaskoven har snesevis af små og store naturstier. Også ved Sukkertoppen findes en spændende sti, Pista Claudio Countinho. Men det er klogt at have en erfaren guide med. Trilhas do Rio Ecoturismo & Aventura, tlf. 2424 5455,y trilhasdorio.com.br.
Rios natur er smuk fra oven. De vigtigste helikopterlandingspladser ligger ved Lagoa og Urca. Priser fra 150 reais pr. person (minimum 3 pers.) for en 6 minutters tur, 875 pr. pers. for en time. Man bestemmer selv, hvad man vil se. Helisight, tlf. 2511 2141